Šons Konerijs

Sers Tomass Šons Konerijs (;  — ) bija skotu kinoaktieris, kas visvairāk pazīstams ar galveno lomu filmās par Džeimsu Bondu.

Par lomu filmā "Neaizskaramie" (1987) saņēmis Amerikas Kinoakadēmijas balvu kā labākais aktieris otrā plāna lomā un Zelta globusa balvu. Ieguvis BAFTA kino balvu par lomu filmā "Rozes vārds" (1986). 1998. gadā saņēmis BAFTA Fellowship balvu, bet 2005. gadā — Eiropas Kino balvu par mūža ieguldījumu.

2000. gadā par ieguldījumu kinomākslā karaliene Elizabete II iecēla Šonu Koneriju bruņinieku kārtā.

2004. gadā skotu laikraksta Sunday Herald rīkotajā aptaujā Konerijs tika atzīts par "Dižāko dzīvo skotu", bet 2011. gada EuroMillions aptaujā — par "Skotijas lielāko dzīvo nacionālo dārgumu".

 Biogrāfija 
 Dzīves sākums 
Šons Konerijs piedzima 1930. gada 25. augustā Edinburgā, Fauntenbridžas rajonā. Viņa māte bija apkopēja, tēvs bija fabrikas strādnieks un kravas automašīnas vadītājs. 1938. gadā piedzima Šona jaunākais brālis Neils Konerijs (kas vēlāk kļuva par aktieri). Šona pirmais amats bija piena piegādātājs kādā Edinburgas kooperatīvā.

1946. gadā, 16 gadu vecumā, Konerijs iestājās Karaliskajā Flotē, no kuras 19 gadu vecumā viņu atskaitīja sakarā ar kuņģa čūlu. Pēc dienesta Konerijs strādāja dažādus darbus, piedalījās kultūrisma sacensībās. 1953. gadā, būdams sacensībās Londonā, Konerijs padzirdēja, ka tiks rīkota noklausīšanās uz lomām mūziklā South Pacific. Viņš pieteicās un dabūja nelielu lomu. 1954. gadā viņš uzsāka kinoaktiera karjeru mūziklā Lilacs in the Spring.

 Aktiera darbs 
Sākumā Konerijs piedalījās galvenokārt televīzijas filmās. Kļuva slavens ar pirmo superaģenta Džeimsa Bonda lomu filmā "Doktors No" (1962). Kopumā Konerijs Bonda lomā filmējies septiņās filmās, tiesa, pēdējo no tām "Nekad nesaki nekad" (Never Say Never Again, 1983) uzskata par "neoficiālu", jo to nav producējusi kompānija EON Productions, kas izlaiž Džeimsa Bonda sērijas filmas.

Konerijs attēlojis lomas arī tādās pazīstamās filmās kā "Mārnija" (Marnie, 1964), "Sarkanā telts" (The Red Tent, 1969), "Slepkavība Austrumu ekspresī" (1974), "Vīrs, kurš būtu kļuvis par karali" (1975), Robin and Marian (1976), "Pēdējais tilts" (A Bridge Too Far, 1977), The Great Train Robbery (1978), "Laika bandīti" (1981), "Kalnietis" (1986), "Ģimenes bizness" (1989), "Indiana Džonss un pēdējais krustakarš" (1989), "Sarkanā oktobra meklējumos" (The Hunt for Red October, 1990), The Russia House (1990), "Zintnieks" (Medicine Man, 1992), "Uzlecošā saule" (Rising Sun, 1993), A Good Man in Africa (1994), Just Cause (1995), "Pirmais bruņinieks" (First Knight, 1995), "Klints" (The Rock, 1996), "Viltus līgums" (Entrapment, 1999), "Atriebēji" (The Avengers, 1998), "Atrast Foresteru" (Finding Forrester, 2000).

Pēc 2003. gada Konerijs pārtrauca filmēties — pēdējā viņa loma bija filmā "Lielisko džentlmeņu līga" (2003). Pēc tam veicis tikai balss ierakstus animācijas filmās un videospēlē James Bond 007: From Russia with Love (2005).

Konerijs nomira miegā 2020. gada 31. oktobrī, 90 gadu vecumā. Pēc viņa dēla teiktā, pēdējās dienas juties nevesels. Konerijs nomira savā īpašumā Naso, Bahamu Salās.

 Filmogrāfija 
GadsNosaukumsPiezīmes1954Lilacs in the Springtitros nav minēts1957No Road BackHell DriversAction of the TigerTime Lock1958Another Time, Another Place1959Darby O'Gill and the Little PeopleTarzan's Greatest Adventure1961On the FiddleThe Frightened City1962"Visgarākā diena" (The Longest Day)"Doktors No" (Dr. No)1963"Ar mīlestību no Krievijas" (From Russia with Love)1964"Zelta pirksts" (Goldfinger)"Mārnija" (Marnie)Woman of Straw1965The Hill"Zibenslode" (Thunderball)1966Un monde nouveauepizodiska lomaA Fine Madness1967"Tu dzīvo tikai divreiz" (You Only Live Twice)The Bowler and the Bunnetdokumentālā filma; arī režisors1968"Šalako" (Shalako)1969"Sarkanā telts" (The Red Tent)1970The Molly Maguires1971The Anderson Tapes"Dimanti ir mūžīgi" (Diamonds Are Forever)1972España campo de golfīsfilmaThe Offence1974Zardoz"Slepkavība Austrumu ekspresī" (Murder on the Orient Express)Ransom1975The Dream Factorydokumentālā filmaThe Wind and the Lion"Vīrs, kurš būtu kļuvis par karali" (The Man Who Would Be King)1976Robin and MarianThe Next Man1977"Pēdējais tilts" (A Bridge Too Far)1978The First Great Train Robbery1979MeteorCuba1981Outland"Laika bandīti" (Time Bandits)1982G'olé!dokumentālā filmaFive Days One SummerWrong Is Right1983Sean Connery's Edinburghdokumentālā īsfilma"Nekad nesaki nekad" (Never Say Never Again)1984Sword of the Valiant1986"Kalnietis" (Highlander)"Rozes vārds" (The Name of the Rose)1987"Neaizskaramie" (The Untouchables)1988The PresidioMemories of Meepizodiska loma; titros nav minēts1989"Indiana Džonss un pēdējais krustakarš" (Indiana Jones and the Last Crusade)"Ģimenes bizness" (Family Business)1990"„Sarkanā oktobra” meklējumos" (The Hunt for Red October)The Russia House1991"Kalnietis II: Bēgšana" (Highlander II: The Quickening)"Robins Huds, zagļu princis" (Robin Hood: Prince of Thieves)epizodiska loma; titros nav minēts1992"Zintnieks" (Medicine Man)1993"Saullēkts" (Rising Sun)arī izpildproducents1994A Good Man in Africa1995Just Causearī izpildproducents"Pirmais bruņinieks" (First Knight)1996"Pūķa sirds" (Dragonheart)balss"Klints" (The Rock)arī izpildproducents1998"Atriebēji" (The Avengers)"Sirds spēlītes" (Playing by Heart)1999"Dzīvais slazds" (Entrapment)arī producents2000"Atrast Foresteru" (Finding Forrester)arī producents2003"Lielisko džentlmeņu līga" (The League of Extraordinary Gentlemen)arī izpildproducents2012"Sers Billijs" (Sir Billi)balss; arī izpildproducentsEver to Exceldokumentālā filma

 Atsauces 

 Ārējās saites 

 Obituary: Sir Sean Connery BBC News

 TCM Tērnera Klasiskās filmas: Sean Connery Profile 

Kategorija:1930. gadā dzimušie
Kategorija:2020. gadā mirušie
Kategorija:Skotu kinoaktieri
Kategorija:BAFTA kino balvas ieguvēji (cilvēki)
Kategorija:BAFTA Fellowship balvas ieguvēji
Kategorija:Eiropas Kino balvas ieguvēji
Kategorija:Kinoakadēmijas balvas ieguvēji aktieri
Kategorija:Zelta globusa balvas ieguvēji
Kategorija:Edinburgā dzimušie